Na temelju članka 33. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01. - vjerodostojno tumačenje, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15. i 123/17) i članka 31. Statuta Općine Legrad („Službeni glasnik Koprivničko-križevačke županije“ broj 5/13), Općinsko vijeće Općine Legrad na 8. sjednici održanoj 29. siječnja 2018. donijelo je

**POSLOVNIČKU ODLUKU**

**O IZMJENAMA I DOPUNAMA POSLOVNIKA**

**OPĆINSKOG VIJEĆA OPĆINE LEGRAD**

**Članak 1.**

U Poslovniku Općinskog vijeća Općine Legrad („Službeni glasnik Koprivničko-križevačke županije“ broj 14/09. i 5/13) (u daljnjem tekstu: Poslovnik) u članku 2. iza stavka 1. dodaju se novi stavci 2. i 3. koji glase:

„Prije početka konstituirajuće sjednice svaki izabrani član Općinskog vijeća dužan je predsjedavajućem iz stavka 4. ovog članka predati potvrdu Općinskog izbornog povjerenstva Općine Legrad.

Na početku konstituirajuće sjednice predsjedavajući utvrđuje prisutnost članova Općinskog vijeća.“.

Dosadašnji stavci 2., 3. i 4. postaju stavci 4., 5. i 6.

**Članak 2.**

Članak 6. mijenja se i glasi:

„O izvješću Mandatne komisije Općinsko vijeće ne glasuje, već ga prima na znanje.“.

**Članak 3.**

U članku 7. stavku 1. brojka „2“ iza riječi „stavka“ zamjenjuje se brojkom „4“.

**Članak 4.**

U članku 9. stavku 3. riječi „s dotične“ zamjenjuju se riječima „sa stranačke“.

U istom članku, iza stavka 6. dodaje se novi stavak 7. koji glasi:

„Član Općinskog vijeća može tražiti nastavljanje obnašanja dužnosti člana Općinskog vijeća jedanput u tijeku trajanja mandata.“.

**Članak 5.**

Članak 10. mijenja se i glasi:

„Nakon davanja prisege članova Općinskog vijeća slijedi daljnji postupak biranja tijela iz članka 4. ovog Poslovnika.

Predsjednik i članovi Odbora za izbor i imenovanja biraju se na prijedlog predsjedatelja ili najmanje jedne trećine članova Općinskog vijeća, s time da je njihov sastav približno razmjeran stranačkom sastavu Općinskog vijeća.“.

**Članak 6.**

U članku 11. stavku 2. iza riječi „Općinskog vijeća“ briše se točka i dodaju se riječi „pojedinačnim izborom.“.

Iza stavka 5. dodaje se novi stavak 6. koji glasi:

„Pisani prijedlog iz stavka 4. ovog članka predaje se Odboru za izbor i imenovanja koji je dužan utvrditi valjanost kandidatura i izvijestiti članove Općinskog vijeća o valjanim kandidaturama kao i o načinu provođenja izbora, sukladno odredbama članka 11.a., 12. i 12.a Poslovnika.“.

**Članak 7.**

Iza članka 12.a dodaju se novi članci 12.b, 12.c i 12.d koji glase:

**„Članak 12.b**

Nakon izbora predsjednika i potpredsjednika Općinskog vijeća na konstituirajućoj sjednici biraju se predsjednik i članovi Odbora za statut i poslovnik, a sastav mu približno treba odgovarati stranačkom sastavu Općinskog vijeća.

Odbor za statut i poslovnik bira se na prijedlog Odbora za izbor i imenovanja ili najmanje jedne trećine članova Općinskog vijeća.

**Članak 12.c.**

Nakon izbora predsjednika i potpredsjednika Općinskog vijeća kao i odbora Općinskog vijeća koji se biraju na konstituirajućoj sjednici, predsjednik Općinskog vijeća, općinski načelnik ili najmanje jedna trećina članova Općinskog vijeća mogu na konstituirajućoj sjednici predložiti dopunu dnevnog reda.

**Članak 12.d**

Prijedlozi za izbor osoba i tijela koje bira Općinsko vijeće moraju biti podneseni u pisanom obliku i podržani potpisima članova Općinskog vijeća.

Ukoliko prijedlog Odbora za izbor i imenovanja dobije potrebnu većinu ne glasuje se o prijedlogu najmanje jedne trećine članova Općinskog vijeća.“.

**Članak 8.**

U članku 24. iza stavka 3. dodaje se novi stavak 4. koji glasi:

„Predsjednik Općinskog vijeća dostavlja središnjem tijelu državne uprave nadležnom za lokalnu i područnu (regionalnu) samoupravu podneseni prijedlog za raspisivanje referenduma koji su podnijeli birači kao i prijedlog za raspisivanje referenduma za opoziv općinskog načelnika i njegovog zamjenika, u roku sukladno Zakonu i Statutu.“.

**Članak 9.**

U članku 39. stavak 2. mijenja se i glasi:

„Odbor za izbor i imenovanja razmatra i predlaže izbor i razrješenje predsjednika i članova radnih tijela Općinskog vijeća sukladno Poslovniku, utvrđuje valjanost kandidatura za izbor predsjednika i potpredsjednika Općinskog vijeća te o istome izvještava članove Općinskog vijeća, predlaže razrješenje predsjednika i potpredsjednika Općinskog vijeća.“.

Iza stavka 2. dodaje se novi stavak 3. koji glasi:

„Odbor za izbor i imenovanja predlaže imenovanja, izbor i razrješenja i drugih osoba određenih Statutom, Poslovnikom i drugim odlukama Općinskog vijeća, razmatra i druga opća pitanja kadrovske politike iz nadležnosti Općinskog vijeća te obavlja i druge poslove utvrđene Statutom i Poslovnikom.“.

**Članak 10.**

U članku 47. stavak 1. mijenja se i glasi:

Općinski načelnik i njegov zamjenik prisustvuju sjednicama Općinskog vijeća, a mogu na poziv predsjednika radnog tijela Općinskog vijeća sudjelovati i na sjednicama radnih tijela Općinskog vijeća.“.

U istom članku stavak 2. briše se.

**Članak 11.**

U članku 50. iza stavka 5. dodaju se novi stavci 6. i 7. koji glase:

„Općinski načelnik u obavljanju poslova iz samoupravnog djelokruga Općine ima pravo obustaviti od primjene opći akt Općinskog vijeća u roku osam dana od dana njegovog donošenja, ako ocijeni kako je tim aktom povrijeđen zakon ili drugi propis te zatražiti od Općinskog vijeća da u roku od osam dana od donošenja odluke o obustavi, otkloni uočene nedostatke.

Ukoliko Općinsko vijeće ne otkloni uočene nedostatke iz stavka 6. ovog članka, općinski načelnik je dužan bez odgode o tome obavijestiti predstojnika Ureda državne uprave u Koprivničko-križevačkoj županiji te mu dostaviti odluku o obustavi općeg akta.“.

**Članak 12.**

Članak 58.a mijenja se i glasi:

„Ako Općinsko vijeće u tekućoj godini ne donese proračun za sljedeću godinu niti odluku o privremenom financiranju te ako ne donese proračun do isteka roka privremenog financiranja, osim u slučaju da je razriješen općinski načelnik i njegov zamjenik, Vlada Republike Hrvatske će na prijedlog središnjeg tijela državne uprave nadležnog za lokalnu i područnu (regionalnu) samoupravu, raspustiti Općinsko vijeće, imenovati povjerenika i raspisati prijevremene izbore sukladno zakonu.

Na prijedlog središnjeg tijela državne uprave za lokalnu i područnu (regionalnu) samoupravu Vlada Republike Hrvatske će istovremeno raspustiti Općinsko vijeće i općinskog načelnika i njegovog zamjenika koji je izabran s njime ako nakon raspuštanja Općinskog vijeća iz razloga navedenih u stavku 1. ovog članka novoizabrano Općinsko vijeće ne donese proračun u roku od 90 dana od dana konstituiranja te ako Općinsko vijeće ne donese proračun u roku 45 dana od dana primitka prijedloga od strane novoizabranog općinskog načelnika.“.

**Članak 13.**

U članku 64. stavci 4., 5. i 6. brišu se.

U istom članku, dosadašnji stavci 7. i 8. postaju stavci 4. i 5.

**Članak 14.**

U članku 74. iza stavka 5. dodaju se novi stavci 4., 5., 6. i. 7. koji glase:

„Prijedlog proračuna, projekciju proračuna za sljedeće dvije proračunske godine, polugodišnji i godišnji izvještaj o izvršenju proračuna Općine, Općinskom vijeću podnosi općinski načelnik kao jedini ovlašteni predlagatelj.

Općinski načelnik može podneseni prijedlog proračuna povući i nakon glasovanja o amandmanima, a prije glasovanja o proračunu u cjelini.

U slučaju da je općinski načelnik i njegov zamjenik razriješen dužnosti, prijedlog odluke o privremenom financiranju Općinskom vijeću podnosi povjerenik Vlade Republike Hrvatske.

Općinsko vijeće obvezno je donijeti Odluku o privremenom financiranju do 31. prosinca u skladu s posebnim zakonom, na prijedlog općinskog načelnika ili povjerenika Vlade Republike Hrvatske.“.

**Članak 15.**

Iza članka 74. dodaje se novi članak 74.a koji glasi:

**„Članak 74.a**

Novoizabrani općinski načelnik dužan je predložiti Općinskom vijeću proračun u roku od 45 dana od dana stupanja na dužnost.

Općinsko vijeće mora donijeti proračun iz stavka 1. ovog članka u roku od 45 dana od dana kada ga je općinski načelnik predložio Općinskom vijeću.“.

**Članak 16.**

Ova Poslovnička Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE LEGRAD**

**KLASA: 021-05/18-01/02**

**URBROJ: 2137/10-18-1**

**Legrad, 29. siječnja 2018.**

**PREDSJEDNICA:**

**Snježana Kuzmić v.r.**